Midt i sol og sommer, er vi nogle andre der fortsat er med et halvt ben i sne, ski og hygge. 

Vi har prøvet at lave et lidt andet setup, men vil først gerne udsende en tak til vores tidligere arrangør, som har gjort et fantastisk stykke arbejde. Vi vil fortsætte turen i samme ånd.
 
Prisen vi har fået på logi er desværre steget i år. Der er kommet nye kontaktpersoner, som desværre ikke kender os, og vi har - trods forsøg, ikke fundet bedre alternativer.
 
Vi forbliver på Residence Electra med ski in-out.
Her vil følgende være muligt:
 
4 pers. lejlighed med 1 soveværelse:
Dobbeltseng og 2 sovepladser i stuen (vi beregner denne lejlighed til 3 personer).
 
Stor lejlighed med 7 sovepladser:
1 værelse med dobbeltseng, 1 alkove med køjeseng og 3 sovepladser i stuen (vi beregner denne lejlighed til 5 personer).
 
Ønsker man at bo færre end beregnet, koster det 3625kr per ekstra friholdt seng.
Meld venligst ind i forbindelse med tilmelding, hvem I forventer at bo med, da vi ellers fylder værelserne op efter bedste evne.
 
Turen kommer til at koste 4700kr pr person og 3800kr for børn under 15 år.
Tur uden logi, men med alt andet, koster 1500kr for voksne og 1200kr for børn under 15 år.
 
Med i prisen vil der være afterski og festmiddag med det hele, samt klub-mesterskab med efterfølgende mad og drikke, samt transport til og fra Geneve lufthavn.
 
Liftkort kommer oven i. Vi bestræber os på at få en god pris på liftkort.
Denne kender vi dog først prisen på når vi nærmer os og kender gruppens størrelse.
 
Tilmelding sker som altid via hjemmesiden https://www.sasski.dk/,  hvor seneste tilmelding er 1.dec.2026, hvor turbetaling også skal falde.
 
Hvis man ønsker skiskole, skal vi bede jer huske at sætte kryds i den lille boks nede til højre, ved tilmelding. Mere om skiskolen når vi nærmer os. Der vil være mulighed for skiskole fra ESF eller Supreme (besluttes ud fra interesse, da de hver har deres fordele afhængig af gruppestørrelser) og Michael Beck vil være til rådighed også. 

Vi har i år sat loft ved 70 pers, inklusiv personer tilmeldte uden logi. 
 
Vi forventer at booke bustransfer fra lufthavnen som tidligere år ved middagstid lørdag den 16. jan, og fra Avoriaz den 23. jan. tidlig morgen.
 
Betaling til klubbens tur-konto. 1551 4575806228
Vi håber at se mange nye som gamle ansigter.
 
Ved spørgsmål eller andet, kan i kontakte os på følgende mail: avoriaz.sasskiclub@gmail.com
 
Fortsat god sommer
 
Nicklas Asmussen, 
Thomas Scheel Kristien og
Christian Thage

